《题邹次魏青藜堂》
宋代·孙觌

读书非贵嗜，吾子喜欲迷。十年费膏火，群嘲笑书痴。

磊落载五费，望海无津涯。双瞳如秋月，一出照耀之。

冥搜理窟邃，妙解锯屑霏。胸中九云梦，百怪见然犀。

拊枕出鸿宝，铸金侔袅蹄。神光发中夜，太乙秉青藜。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。